1) Íløgan skal verða meir enn 1 mió. kr. uttan meirvirðisgjald. 2) Talan skal verða um ikki vinnuligt, almannagagnligt frítíðarvirksemi. 3) Í minsta lagi 33% av samlaða íløgukostnaðinum uttan meirvirðisgjald skal verða fingin til vega sum gáva ella við óløntum og sjálvbodnum arbeiði. 4) Arbeiðið skal verða byrjað eftir 1. januar 2010. 5) Umsókn um endurgjald fyri inngangandi meirvirðisgjald verða góðkend í seinasta lagi 31. desember 2012. 6) Arbeiði skal verða endað í seinasta lagi 5 ár eftir, at umsókn er góðkend. Av hesum treytum er tað serliga nr. 5 sum er verd at leggja tilmerkis. Tað er IKKI nokk at umsóknin er innlatin áðrenn 31. desember 2012, hon skal verða góðkend. Nýggja § 3 a er so ljóðandi: „§ 3 a. Felagsskapir, stovnar og grunnar, ið gera íløgur fyri meira enn kr. 1 mió. , meirvirðisgjald ikki íroknað, kunnu eftir umsókn fáa endurgoldið inngangandi meirvirðisgjald av samlaða íløgukostnaðinum. Stk. 2. Fyri at fáa endurgoldið meirvirðisgjaldið sambært stk. 1, skal: 1) talan verða um ikki vinnuligt, almannagagnligt frítíðarvirksemi, har í minsta lagi 33% av samlaða íløgukostnaðinum, meirvirðisgjald ikki íroknað, er fingin til vega sum gáva ella við óløntum og sjálvbodnum arbeiði, 2) arbeiðið, sum meirvirðisgjald kann verða endurgoldið fyri, verða byrjað eftir 1. januar 2010 og endað í seinasta lagi 5 ár eftir, at umsókn er góðkend, og 3) umsókn um endurgjald fyri inngangandi meirvirðisgjald verða góðkend í seinasta lagi 31. desember 2012. Stk. 3. Landsstýrismaðurin í fíggjarmálum ásetir í kunngerð nærri treytir og reglur um at fáa endurgoldið inngangandi meirvirðisgjald sambært stk. 1.“ Skrásettur grannskoðari Mark T. Højgaard, sum starvast á Spf Grannskoðarastovuni í Runavík, var í farnu viku tilnevndur skrásettur grannskoðari. Mark, sum er av Skála, hevur síðani 1996 starvast hjá Grannskoðarastovuni og hevur hann drúgvar royndir innan grannskoðan, roknskap, umframt ráðgeving innan skatta- og fíggjarviðurskifti. Við síðuna av arbeiðinum hevur hann nomið sær útbúgving innan økið. Mark hevur prógv sum Cand. merc. aud frá Aalborg Lærda Háskúla. Mark T. Højgaard er limur í felagnum fyri skrásettar grannskoðarar FRR. Foreningen Registrerede Revisorer FRR har på den årlige kongres netop overrakt priserne for to af årets bedste eksamensopgaver. Førsteprisen af FRR’ s Tryghedsordnings Uddannelsespris gik til Færøerne og Aalborg, hvor to studerende skal dele æren og de 25.000 kroner.